Rijeka, 21. veljače 2020.g.

**POZIV ZA MEDIJE**

**OTVORENJE FESTIVALA SUSJEDSTVA MATULJI EUROPSKE PRIJESTOLNICE KULTURE**

***ZVONA SU SPONA***

**Poštovani predstavnici medija,**

**u subotu 22. veljače 2020.g. od 12 sati na Trgu Maršala Tita u susjedstvu Matulji, jednom od 27 susjedstva Europske prijestolnice kulture, održavat će se središnji program festivala *Zvona su spona*.**

**Od 12 sati posjetiteljima će se predstaviti Pusni retrovizor - park pokretnih maski**. Radi se o mobilnim lutkama velikih dimenzija koje će na Trgu biti izložene.   
**U 12.30 sati slijedi svečanost otvorenja festivala susjedstva Matulji *Zvona su spona*** u kojem će snagu izvorne tradicije i čistih tradicijskih zvukova predstaviti zvončarske grupe Općine Matulji i mali zvončari koji će se slikati za **„Prvu miću kartulinu za 100 let za velu vremensku kapsulu“** 27 susjedstava Europske prijestolnice kulture.

Nakon toga, slijedi **protokolarni dio otvorenja festivala *Zvona su spona***.

**Protokolarni dio otvorenja Festivala susjedstva Matulji**

|  |  |
| --- | --- |
| **VRIJEME** |  |
| 12,30 | **Zamjenica načelnika Općine Matulji Eni Šebalj** |
| 12,32 | **Obraćanje Maura Viskočila,** predstavnika zvončarske grupe Vlahov – Breg Korensko koji ove godine imaju ključ Općine; obraćanje u ime svih zvončara |
| 12,35 | **Obraćanje Đeni Šamanić,** predsjednice Tima susjedstva Matulji |
| 12,37 | **Obraćanje prestavnika europskog susjedstva: Katedre alternativnog i lutkarskog teatra na DAMU – Akademiji izvedbenih umjetnosti u Pragu (CZ)** |
| 12,40 | **Obraćanje Emine Višnić, direktorice RIJEKE 2020** |
| 12,43 | **Obraćanje Maria Ćikovića, načelnika Općine Matulji** |
| 12,46 | **Obraćanje Vojka Obersnela, gradonačelnika Grada Rijeke** |
| 12,49 | **Obraćanje Zlatka Komadine, župana Primorsko-goranske županije** |
| 12,52 | **Predaja vremenske kapsule Tima susjedstva Čavle Timu susjedstva Matulji** |
| 12,55 | **Kraj** |

Nakon službenog otvorenja, **od 13 sati kroz centar Matulji, proći će jubilarna 25. Zvončarska smotra Općine Matulji, u kojoj sudjeluje 17 zvončarskih skupina iz zemlje i inozemstva te 5 maškaranih grupa, što je ukupno oko 2000 sudionika od čega više od 1000 zvončara**, dok će smotru otvoriti matuljske kraljice i pratilje na čelu s Meštrom Riječkog karnevala Tonijem.

**Press centar**

Prilikom otvaranja Festivala susjedstva Matulji **od 12 sati nadalje** predstavnici medija moći će koristiti **prostoriju vijećnice Općine Matulji** (Trg Maršala Tita 11), **na prvom katu desno**.

**Režim prometa u Matuljima i parkirališna mjesta za predstavnike medija, u subotu 22.2.2020.**

**Od 12.00 do 18.00 sati, u Matuljima, biti zatvorene slijedeće ulice:**

-ULICA UZ TRG M. TITA- od benzinske pumpe Matulji do marketa KONZUM  
-NAZOROVA ULICA  
-ULICA V.CARA EMINA  
-DIO KASTAVSKE I ŠMOGORSKE CESTE

**U to vrijeme, tranzitni promet preko Matulja odvijat će se preko zaobilaznice i to od rotora iznad Kuka do Mučića i obratno, a autobusni promet prema posebnom režimu.**

**Parkirališna mjesta za predstavnike medija, bit će osigurana u garaži Školsko-sportske dvorane Matulji** (Šetalište Drage Gervaisa 2/A 51211 Matulji).

**U privitku ovog maila nalazi se mapa na kojoj su ucrtane rute do dvorane.** Plavom bojom je označena ruta od kružnog toka do dvorane u slučaju da dolazite prije 12 sati, a crvenom bojom je označena ruta od kružnog toka u Matuljima do dvorane u slučaju da dolazite nakon 12 sati, kada je cesta kroz centar Matulja već zatvorena.

Molimo predstavnike medija da sa sobom ponesu svoje press iskaznice.

Unaprijed zahvaljujem **na dolasku i praćenju.**

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42